CELEX: 62005TA0042
Language: bg
Date: 2008-09-10 00:00:00
Title: Дело T-42/05: Решение на Първоинстанционния съд от 10 септември 2008 г. — Williams/Комисия (Достъп до документи — Регламент (ЕО) № 1049/2001 — Подготвителни документи във връзка с приемането на Директива 2001/18/ЕО относно ГМО — Частичен отказ за достъп — Мълчалив отказ за достъп — Изключения, свързани със защита на търговските интереси, на международните отношения и на процеса на вземане на решения — Задължение за мотивиране)

25.10.2008   
            
            
               BG
            
            
               Официален вестник на Европейския съюз
            
            
               C 272/16
            
         Решение на Първоинстанционния съд от 10 септември 2008 г. — Williams/Комисия
   (Дело T-42/05) (1)
   
   (Достъп до документи - Регламент (ЕО) № 1049/2001 - Подготвителни документи във връзка с приемането на Директива 2001/18/ЕО относно ГМО - Частичен отказ за достъп - Мълчалив отказ за достъп - Изключения, свързани със защита на търговските интереси, на международните отношения и на процеса на вземане на решения - Задължение за мотивиране)
   (2008/C 272/29)
   Език на производството: английски
   Страни
   
      Жалбоподател: Rhiannon Williams (Брюксел, Белгия) (представители: S. Crosby, C. Bryant, solicitors и R. Lang, avocat)
   
      Ответник: Комисия на Европейските общности (представители: C. Docksey и P. Costa de Oliveira)
   Предмет
   Жалба за отмяна на Решение на Комисията от 19 ноември 2004 г., с което на жалбоподателя се отказва частичен достъп до определени документи във връзка с подготвителните работи по законодателството относно генетично модифицираните организми.
   Диспозитив
   
               1.
            
            
               Не следва да има произнасяне по законосъобразността на Решението на Комисията от 19 ноември 2004 г., с което на г-жа Rhiannon Williams се отказва частичен достъп до определени документи във връзка с подготвителните работи по законодателството относно генетично модифицираните организми, доколкото същото съдържа мълчалив отказ за достъп до подготвителни документи, изготвени от Генерална дирекция (ГД) „Търговия“ на Комисията във връзка с приемането на Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета.
            
         
               2.
            
            
               Отменя Решението на Комисията от 19 ноември 2004 г., доколкото съдържа мълчалив отказ за достъп до подготвителни документи във връзка с приемането на Директива 2001/18, с изключение на изготвените от ГД „Търговия“.
            
         
               3.
            
            
               Отхвърля жалбата в останалата й част.
            
         
               4.
            
            
               Комисията понася направените от нея съдебни разноски и половината от съдебните разноски на г-жа Williams.
            
         
      (1)  ОВ C 93 от 16.4.2005 г.